Η διδασκαλία των καιρικών φαινομένων στις πρώτες τάξεις του δημοτικού σχολείου με ψηφιακές εφαρμογές
Creators: name: Σέρογλου, Μαρία Ευστράτιου
Publisher: name: Aristotle University of Thessaloniki
Year: 2021
Subjects: Καιρικά Φαινόμενα και Εκπαίδευση STEM
Beebot-meteo και Μετεωρολογικοί Χάρτες
Θεωρία της Δραστηριότητας και Ψηφιακές Εφαρμογές
Weather Phenomena in STEM Education
Beebot-meteo and Meteorological Maps
Activity Theory and Digital Applications

description: Η έρευνα αυτή που πραγματοποιήθηκε με είκοσι μαθητές και μαθήτριες της Β τάξης του δημοτικού σχολείου στοχεύει να βοηθήσει τα παιδιά να κατανοήσουν τα καιρικά φαινόμενα, τα σύμβολα του καιρού, τα δελτία καιρού και να συμβάλλει στον γραμματισμό τους στις βασικές μετεωρολογικές γνώσεις που είναι απαραίτητες σε κάθε πολίτη για να μπορεί να παίρνει καθημερινά απλές ή πιο σύνθετες αποφάσεις που αφορούν την υγεία και τον σχεδιασμό των καθημερινών δραστηριοτήτων του που επηρεάζονται ή/και εξαρτώνται από τον καιρό. Τα κύρια ερευνητικά ερωτήματα της έρευνας είναι: α) Ποια χαρακτηριστικά πρέπει να έχει μια σειρά δραστηριοτήτων για τη διδασκαλία των καιρικών φαινομένων στα πλαίσιο της εκπαίδευσης STEM; β) Ποια μαθησιακά αποτελέσματα μπορούμε να περιμένουμε από την εφαρμογή σε μαθητές και μαθήτριες της Β τάξης του Δημοτικού Σχολείου μιας σειράς δραστηριοτήτων για τη διδασκαλία των καιρικών φαινομένων στα πλαίσιο της εκπαίδευσης STEM; Η σειρά δραστηριοτήτων που σχεδιάστηκε και εφαρμόστηκε στα πλαίσια ενός επεκτατικού μαθησιακού κύκλου σύμφωνα με τη θεωρία της δραστηριότητας έχει πολυτροπικά χαρακτηριστικά, οπτικοακουστικά και ψηφιακά και προσφέρει στα παιδιά εμπειρίες εκπαίδευσης STEM. Τα παιδιά «κάνουν και μαθαίνουν» με επίκεντρο την παρατήρηση και καταγραφή του καιρού σε πραγματικές συνθήκες, τη δημιουργία δελτίων καιρού από τα ίδια, τη διατύπωση συμβουλών για τις ανθρώπινες δραστηριότητες σε συνέπεια με την μετεωρολογική πρόβλεψη αλλά και τη λειτουργική χρήση πληροφοριών από ψηφιακούς χάρτες και μετεωρολογικά video, ενώ η εκπαιδευτική ρομποτική με το beebot – meteo εισάγει τα παιδιά στην επιστημονική μεθοδολογία και την επίλυση προβληματικών καταστάσεων. Τα αποτελέσματα από την εφαρμογή είναι ιδιαίτερα ενθαρρυντικά. Τα παιδιά καταφέρνουν να χρησιμοποιούν και να αντιλαμβάνονται την ορολογία για τα καιρικά φαινόμενα για να αποφασίσουν πώς να ντυθούν και τι αξεσουάρ να έχουν μαζί τους (π.χ. ομπρέλα ή καπέλο) ώστε να είναι προφυλαγμένα από τις επιπτώσεις του αντίστοιχου καιρού στην υγεία τους. Επίσης παρατηρούν τον καιρό, συμπληρώνουν τη θερμοκρασία, επιλέγουν τα κατάλληλα ρούχα και απεικονίζουν τα καιρικά φαινόμενα με ζωγραφική. Η εξοικείωση με τους μετεωρολογικούς χάρτες, τα σύμβολα του καιρού και ιδιαίτερα με τους δυναμικούς ψηφιακούς χάρτες βοηθούν τα παιδιά να κατανοήσουν την εξέλιξη των καιρικών φαινομένων και να ερμηνεύσουν τα ποσοτικά δεδομένα των χαρτών καιρού στην ποιοτική μετάφρασή τους σε χαρακτηριστικά του καιρού της κάθε μέρας. Η εφαρμογή εκπαιδευτικής ρομποτικής με το beebot-meteo εισάγει τα παιδιά στην επιστημονική μεθοδολογία «δοκιμή και λάθος» (trial and error) και συνδυάζει τον προγραμματισμό με τους μετεωρολογικούς χάρτες και την πρόβλεψη του καιρού.
description: A research with twenty 8-year-old pupils has been carried out in a primary school in Thessaloniki in Greece aiming to help children understand weather phenomena, meteorological symbols and forecasts, as well as contribute to the basic science literacy concerning meteorology citizens should have in order to be able to take simple every day decisions about their health and daily activities that are influenced by or depended on weather. The main research questions are: a) what should be the characteristics of a series of activities for teaching about the weather in the context of STEM education? b) what educational outcomes should be expected from the application of a series of activities for teaching about the weather in the context of STEM education to 8-year-old pupils in primary education? The series of activities developed has been applied in the context of activity theory and carries multimodal, audiovisual and digital characteristics offering children a STEM experience in their education. Children “do and learn” focusing on observing and keeping records of the daily weather in real time situations, they create their own weather forecasts and conclude to concrete advices about human activities that are weather-depended and manage to functionally use dynamic information coming from meteorological digital maps and meteo videos. Nevertheless, educational robotics with the application of beebot – meteo introduces children to the scientific method and problem-solving. The results from the application of developed activities to twenty 8-year-old pupils are very encouraging. Children manage to use and understand the terminology of weather phenomena in order to decide how to dress and what accessories to carry (such as an umbrella or a hat) for protecting their health from the harming weather influences. Children observe the weather, keep records of temperature and other weather characteristics, choose the most suitable outfit and depict weather phenomena in their drawings. Beebot-meteo combines educational robotics, simple programming, meteorological maps and weather prediction and introduces children to the scientific method of “trial and error”. Children become familiar to using meteorological maps and weather symbols, while dynamic digital maps help children understand the evolution of weather phenomena and explain the quantitative map data to qualitative information about daily weather.